ไซม่อน โดมินิก ถูกใจแฟนคลับพลังล้นเหลือ
ขอเก็บเงินอีกแป๊บ ซื้อบ้านที่เมืองไทยแน่,เป็นหนึ่งศิลปินที่ออกปากยอมรับว่ารักและชื่นชอบประเทศไทย เพราะมีแฟนคลับที่ร้อนแรงถูกใจ ไซม่อน โดมินิก (Simon Dominic) ศิลปินฮิปฮอปเกาหลีจากค่ายดัง เอโอเอ็มจี (AOMG) ที่เพิ่งระเบิดความมันส์สุดเหวี่ยงกับคอนเสิร์ตเดี่ยวครั้งแรกในเมืองไทย อะบอฟ ออดินารี่ ไทยแลนด์ : ไซม่อน โดมินิก (Above Ordinary Thailand : Simon Dominic) โดยผู้จัด บ.อะชิ แอคทิเวชั่น จำกัด และ บ.ชาณ แอคทิเวชั่น จำกัดของดีเจ วีกอน (Wegun) ดีเจคนดังร่วมค่าย มาร่วมแจมเป็นปาร์ตี้ฮิปฮอปสุดพิเศษเหนือธรรมดาสมชื่อคอนเสิร์ต ณ ออนิกซ์ อาร์ซีเอ,งานนี้จบคอนเสิร์ตเจ้าตัวสุดประทับใจถึงกับขึ้นอินสตาแกรมเป็นภาษาไทยยาวๆว่าได้รับความรักและพลังล้นเหลือจากแฟนๆ เพราะอะไรหนุ่มคนนี้ถึงได้ชื่นชอบเมืองไทยบ้านเราขนาดนี้ บันเทิงไทยรัฐ มีโอกาสได้ไปสัมภาษณ์ความในใจ ไซม่อน โดมินิก เลยต้องถามเริ่มจากที่,คุณบอกว่าจะซื้อบ้านที่ประเทศไทย ใกล้จะได้ซื้อหรือยัง? ,นั่นผมพูดจริงๆนะ ผมรักประเทศไทยมากเลย ถ้าจะซื้อบ้านก็ต้องมีเงินเนอะ ก็กำลังขยันเก็บเงินอีกแป๊บนึง อยากรู้ว่ามันต้องประมาณเท่าไหร่ถึงจะซื้อได้ครับ ผมอยากรู้จริงๆ ถ้าราคาสูงผมคงต้องมาประเทศไทยบ่อยๆแล้วล่ะ (หัวเราะ),ครั้งที่แล้วเคยพาครอบครัวมาเที่ยวเมืองไทย คุณพ่อคุณแม่ว่ายังไงบ้าง จะพามาเที่ยวอีกมั้ย? ,คราวที่แล้วมาคุณพ่อคุณแม่ก็ชอบมาก มาพักแถวทองหล่อ โอเคมาก ดึกๆออกไปหาอะไรทานข้างนอกบ่อยมาก ถ้ามีโอกาสครั้งหน้าอยากลองไปเที่ยวทะเลเช่นภูเก็ต,ครั้งนี้มาคนเดียวตั้งแต่มาถึงสนามบินแฟนคลับก็เยอะมากและเห็นเค้ากรี๊ดด้วย? ,ผมเข้ามาก็เห็นคนกรี๊ด เลยกรี๊ดตาม เวลาเราไปต่างประเทศ ความรู้สึกที่เราเดินก้าวแรกออกมาจากสนามบินมันคือความรู้สึกดียิ่งที่กรุงเทพฯผมยิ่งชอบมาก,AOMG กำลังมีรายการตามหาศิลปินหน้าใหม่รายการ Sign Here เกณฑ์ในการเลือกศิลปินเข้าค่ายของคุณคืออะไร? ,ผมอยากเจอศิลปินที่เซ็นสัญญาแล้วพร้อมออกอัลบั้ม มีแพสชัน ต้องดูความสามารถและดูว่าเหมาะกับพวกเรา AOMG รึเปล่า ดูนิสัยใจคอของเค้าด้วย ไม่ใช่แค่ความสามารถอย่างเดียว,เวลาที่เหนื่อยหรือหมดกำลังใจ ทั้งเรื่องทำเพลงกับเรื่องต่างๆ ทำยังไงถึงก้าวผ่านมาได้? ,ช่วงนี้ยุ่งมากเลยไม่ค่อยมีเวลาไปนั่งสังสรรค์ผ่อนคลายเลยรอเวลาที่ผมจะได้พักผ่อนและอาจจะได้มาแถวนี้ เพราะอยากมาเที่ยวภูเก็ต กระบี่ หรือเกาะพีพีครับ,ปกติเวลาออกไปข้างนอกแฟนคลับบอกว่าไม่ค่อยเห็นพกอะไรเท่าไหร่ มีของสำคัญสัก 3อย่างที่ต้องพกติดตัวเสมอมั้ย? ,พกความมั่นใจ (หัวเราะ) พกบัตรเครดิต แอร์พอดส์ และต้องพกความรักติดตัวด้วย,ทราบมาว่าคุณมาจากเมืองปูซาน ว่ากันว่าผู้ชายปูซานเป็นหนุ่มหล่อ เข้มๆ แมนๆ พูดตรง คุณเป็นแบบนั้นมั้ย? ,ผมก็มีอะไรแบบนั้นบ้าง แต่พออายุเยอะขึ้นก็เป็นคนมีรายละเอียดมากขึ้น อ่อนโยนขึ้น ผมก็เป็นผู้ชาย น่ารักนะ มีทุกมุมในตัวผม,เสน่ห์ของคุณคืออะไร คิดว่าแฟนคลับชอบคุณเพราะอะไร? ,น่าจะเป็นทุกมุมของผม การที่ผมทำงานเพลง เขียนเพลงแร็ป พอปล่อยเพลงออกมาก็ตั้งใจทำมากๆ คนที่ชื่นชอบผมคงได้เห็นความสามารถและการที่บุคลิกหน้าตาดีแบบนี้ก็อาจจะเป็นเสน่ห์สำหรับคนที่ชอบ อาจจะรวมกันทุกด้าน,สุดท้ายอยากบอกอะไรกับแฟนคลับชาวไทยที่ร้อนแรง? ,ผมรู้สึกว่าการที่แฟนคลับชาวไทยต้อนรับผมด้วยบรรยากาศที่ดีแบบนี้ มีแพสชันแบบนี้ ผมว่ามันคล้ายๆกับตัวผมที่มีนิสัยแบบนี้ ทำให้ผมยิ่งชอบประเทศไทย ชอบคนไทย และแฟนคลับไทย หวังว่าจะได้มีโอกาสมาประเทศไทยบ่อยๆ.,ทีมข่าวบันเทิง
เป็นหนึ่งศิลปินที่ออกปากยอมรับว่ารักและชื่นชอบประเทศไทย เพราะมีแฟนคลับที่ร้อนแรงถูกใจ ไซม่อน โดมินิก (Simon Dominic) ศิลปินฮิปฮอปเกาหลีจากค่ายดัง เอโอเอ็มจี (AOMG)
เก็บเงินซื้อบ้าน,ไซม่อน โดมินิก,แฟนคลับ,ศิลปินฮิปฮอปเกาหลี,เอโอเอ็มจี,คอนเสิร์ตเดี่ยวครั้งแรก,ทีมข่าวบันเทิง,คอนเสิร์ต